钦定古今图书集成/明伦汇编/氏族典/第575卷 > 完颜娄室
## 钦定古今图书集成/明伦汇编/氏族典/第575卷 > 完颜娄室

按《金史完颜娄室传》，“娄室三人皆内族也。时以其名
同，故各以长幼别之。正大八年，庆山奴弃京兆，适鹰
扬都尉大娄室，运军器至白鹿原，遇大兵与战，兵刃
既尽，以绦系掉金牌，力战而死。”天兴二年正月，哀宗
走归德，中娄室为北面总帅，小娄室左翼元帅，收溃
卒走息州，息帅石抹九住纳之。朝廷以参知政事抹
撚兀典行省事于息州，中娄室以同签枢密院事为
总帅，小娄室以副点检为元帅。三年甲午正月，《蔡凶
问》至，诸帅送款于宋，举城南迁。北兵追及之，无有免